钦定古今图书集成/明伦汇编/氏族典/第533卷 > 郭大治
## 钦定古今图书集成/明伦汇编/氏族典/第533卷 > 郭大治

按《广州府志》：“大治，字思道，番禺人。少警敏，称神童。游
湛若水之门，甚奇其才。父被诬，大治号哭臬庭三日
夕。臬大夫与语，才大治遂出其父。嘉靖辛卯举于乡，
谕萍乡，迎父就禄，日课程诸生周其寠，警其惰，竟以
不逢迎严相嵩，七年不调。父丧，哀毁几绝，徒跣三千
里，扶榇归，葬祭一式古。复除虞城，转浙新城令。后以
‘不阿上官’”，遂拂衣归。